લોકસભા ૨૦૧૯ની ચૂંટણીઓની પૂર્વ તૈયારીના ભાગરૂપે કેન્દ્રમાં વડાપ્રધાન નરેન્દ્ર મોદીના નેતૃત્વવાળી એનડીએ સરકારના ચાર વર્ષની ઉજવણીનો સરકારી સાથોસાથ સંગઠનાત્મક કાર્યક્રમોનો તખ્તો તૈયાર કરાયો છે. પરંતુ આ ઉજવણીની ધામધૂમ પર કર્ણાટકના ધબડકાની વિપરિત અસર કાર્યકરો પર થઇ છે તેમાંથી સંગઠનને બહાર લાવવા માટે ભાજપના રાષ્ટ્રીય અધ્યક્ષ અમિત શાહે દરેક રાજ્યોનો પ્રવાસ શરૂ કરવાનું નક્કી કર્યું છે. અમિતભાઇ માસાંત સુધીમાં ગુજરાતના પ્રવાસે આવે તેવી શક્યતા છે.